Skalky (vrch v Súľovských vrchoch)

Skalky (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je zalesnený vrch v Súľovských vrchoch. Leží nad mestom Rajecké Teplice, približne  juhozápadne od Žiliny. 

 Poloha 
Vrch sa nachádza na východnom okraji centrálnej časti pohoria, v geomorfologickom podcelku Skalky. Leží v Žilinskom kraji, v okrese Žilina a zasahuje na katastrálne územie mesta Rajecké Teplice a obce Lietavská Svinná-Babkov. Najbližšími sídlami sú severozápadne situovaná Lietavská Svinná a južne ležiace Rajecké Teplice. 

 Opis 
Skalky sú súčasťou rovnomenného masívu, tvoriaceho samostatný podcelok. Na zvyšok pohoria je pripojený sedlom pod Kamenným dielom, odkiaľ hrebeň smeruje východným smerom, kopírujúc údolie Rajčanky. Juhozápadným smerom susedí Grúň a Tlstá hora (), západným vrch Strážna (), severne leží Cibuľník () a východne susedí Biela skala (). Južné svahy masívu odvádzajú vodu rieke Rajčanka, severné odvodňujú prítoky potoka Svinianka. Celá oblasť tak patrí do povodia Váhu a čiastkového povodia Rajčanky. 

Na severozápadných svahoch sa nad obcou Lietavská Svinná nachádza lyžiarsky areál. Sieť značených trás a dostupnosť z kúpeľného mestečka Rajecké Teplice robia zo Skaliek atraktívnu turistickú lokalitu. 

 Výhľady 
Lesným porastom pokrytý vrch poskytuje len málo lokalít s výhľadom, tie sú však možné z menších lokalít bez vyššej vegetácie. Z vhodných miest tak možno pozorovať okolité vrchy Súľovských vrchov, blízku Rajeckú kotlinu, no tiež Lúčanskú Fatru a Strážovské vrchy. Pri dobrých podmienkach možno zhliadnuť aj časť Kysuckej vrchoviny, Krivánskej Fatry a Javorníkov, nezriedka tiež Lysú horu, Veľkú Raču či Pilsko. Na juhovýchodnom úpätí je niekoľko skalných vyhliadok s výhľadom na Rajecké Teplice.

Prístup
 po  značke:
 od juhu z Rajeckých Teplíc
 zo severu z Lietavskej Svinnej 
 po  značke:
 z juhu z Rajeckých Teplíc cez vrch Grúň
 z východného smeru z Lietavskej Lúčkya 

 Referencie 

 Pozri aj 
 Skalky
 Zoznam vrcholov v Súľovských vrchoch

 Iné projekty 

 Externé odkazy 
 Poloha na turistickej mape

Kategória:Vrchy v Súľovských vrchoch
Kategória:Vrchy v okrese Žilina
Kategória:Rajecké Teplice
Kategória:Lietavská Svinná-Babkov
Kategória:Vrchy pod 1000 metrov na Slovensku